એ સુબેદાર જોગીન્દરસિંહની માનસિક દ્રઢતા જ હતી જેમણે પોતાની જાંઘમાં દુશ્મનની ગોળી લાગવા છતાં પોતાના સૈનિકોને પાનો ચડાવવાનું ચાલુ રાખ્યું અને એકલાએ ડઝનબંધ ચીની સૈનિકોને મોતના દરવાજા દેખાડી દીધા હતા. પરંતુ છેવટે આ વીર સૈનિક દેશ માટે શહીદ થઇ ગયો. સુબેદાર જોગીન્દરસિંહની આ બહાદુરીનું સન્માન ભારત સરકારે તેમને મરણોપરાંત ‘પરમ વીર ચક્ર’ આપીને કર્યું જે ભારત માટે શૌર્યનું સૌથી ઉંચું સન્માન છે.